Burjassot reforça les accions contra el mosquit tigre en diferents parcs del municipi
2025-07-24

L’Ajuntament de Burjassot, des de la Regidoria de Serveis Municipals, dirigida per Manuel Lozano, reforçarà aquesta setmana, amb tractaments específics, les accions contra el mosquit tigre en els parcs del municipi. Davant aquestes accions, els parcs afectats tancaran a les 20 hores els dies que es realitzen les accions, estant oberts l’endemà sense cap problema.

Així, el dimarts 26 de juliol es procedirà a realitzar el tractament en el parc de l’Eixereta, el de la zona de la cementera i en la Devesa del Castell. El dimecres 27 de juliol serà el torn de la Granja i del parc de la zona d’Escalante i, finalment, el dijous 28 de juliol, es procedirà a realitzar el tractament en el parc 8 de Març, El Mirador i en la zona del Poliesportiu Municipal.

Tal com s’ha assenyalat, l’endemà de la realització del tractament, els citats parcs i zones recreatives obriran les seues portes per al gaudi de les veïnes i els veïns del municipi.